b'\n_START_ARTICLE_\nCivilni nered\n_START_PARAGRAPH_\nCivilni nered, poznan tudi pod imenom civilni nemir je ob\xc5\xa1iren pojem s katerim sile za varovanje zakona opisujejo nemir, ki ga povzro\xc4\x8di skupina ljudi. Civilni nered je tudi opisan kot vsakr\xc5\xa1na javna motnja, ki vklju\xc4\x8duje nasilno dejanje treh ali ve\xc4\x8d oseb, ki povzro\xc4\x8dijo takoj\xc5\xa1njo nevarnost ali \xc5\xa1kodo na premo\xc5\xbeenju ali na zdravju posameznika. Med civilnim neredom se udele\xc5\xbeenci navadno odlo\xc4\x8dijo, da ne bodo upo\xc5\xa1tevali dolo\xc4\x8denega zakona ali predpisa in s tem posku\xc5\xa1ajo opozoriti na razloge za njihov protest. Civilni nemir lahko vklju\xc4\x8duje obliko protesta proti velikim socialnopoliti\xc4\x8dnim te\xc5\xbeavam. Civilni nered v bistvu predstavlja sesutje urejene dru\xc5\xbebe. Nekateri primeri civilnega nemira vklju\xc4\x8dujejo nezakonite parade, zasedanja obmo\xc4\x8dij, upore, sabota\xc5\xbee in druge oblike kriminala. Tudi v primerih, ko so protesti naperjeni proti vladi ali splo\xc5\xa1ni javnosti se lahko ti stopnjujejo v vsesplo\xc5\xa1ni kaos. V ve\xc4\x8dini primerov pa rezultirajo v manj\xc5\xa1o civilno nepokor\xc5\xa1\xc4\x8dino, ki nima velikih posledic na dru\xc5\xbebeni red. Civilni nered se lahko pojavi v mnogih oblikah kot so zborovanja manj\xc5\xa1ih ali ve\xc4\x8djih skupin ljudi, ki pogosto blokirajo dostop do dolo\xc4\x8denih objektov ali ovirajo vsakodnevne aktivnosti. Pogosto tak\xc5\xa1ne mno\xc5\xbeice povzro\xc4\x8dajo motnje kot so kri\xc4\x8danje, hrup in opona\xc5\xa1anje dolo\xc4\x8denih oseb. Ostrost civilnih nemirov se lahko stopnjuje v upor, ko drhal po\xc5\xbeiga okolico ter terorizira prebivalce._NEWLINE_Civilni nered lahko povzro\xc4\x8di nev\xc5\xa1e\xc4\x8dnosti kot so blokiranje cest, plo\xc4\x8dnikov in stavb, kar povzro\xc4\x8di motnje za civilno prebivalstvo neudele\xc5\xbeeno v nemirih. Primeri nemirov, ki so se zgodili v preteklosti, vklju\xc4\x8dujejo protestna gibanja za \xc4\x8dlovekove pravice v 60. letih in proteste proti vojni v Vietnamu v za\xc4\x8detku 70. let prej\xc5\xa1njega stoletja.\n_START_SECTION_\nVrste protestnih mno\xc5\xbeic\n_START_PARAGRAPH_\nNajbolj raz\xc5\xa1irjena oblika upora v protestu je formiranje mno\xc5\xbeic iz skupin ljudi in posameznikov. Mno\xc5\xbeice so lahko razvr\xc5\xa1\xc4\x8dene v tri kategorije: Spontane mno\xc5\xbeice - skupina ljudi, ki se spontano zbere na dolo\xc4\x8denem obljudenem ali turisti\xc4\x8dnem kraju. Vezane ali kohezivne mno\xc5\xbeice - mno\xc5\xbeica, ki je sestavljena iz ljudi, ki imajo podobne ideje in so vpleteni v isto vrsto obna\xc5\xa1anja. Tak\xc5\xa1ne mno\xc5\xbeice pogosto \xc4\x8dastijo dolo\xc4\x8den kult ali ple\xc5\xa1ejo. Izrazne mno\xc5\xbeice - skupina ljudi z istim namenom. Po navadi niso formalno organizirane temve\xc4\x8d so formirane iz skupnega interesa.\n_START_SECTION_\nPosledice civilnega nereda\n_START_PARAGRAPH_\nPrebivalci, ki niso neposredno udele\xc5\xbeeni v nemirih so lahko podvr\xc5\xbeeni motnjam, ki vplivajo na njihovo zmo\xc5\xbenost opravljanja dela in koristenja prostega \xc4\x8dasa ter v nekaterih primerih vplivajo na dostopnost \xc5\xbeivljenjskih potreb\xc5\xa1\xc4\x8din. V primeru zelo velikih nemirov so lahko po\xc5\xa1kodovane stavbe in druga infrastruktura. Javne dobrine, kot so voda, gorivo, elektrika ter komunikacijska infrastruktura, so lahko v nemirih za\xc4\x8dasno nedostopne. V\xc4\x8dasih pa je ravno pomanjkanje teh dobrin lahko razlog za za\xc4\x8detek nereda\n_START_SECTION_\nKje se civilni nered lahko pojavi?\n_START_PARAGRAPH_\nCivilni nered se lahko pojavi iz mnogih vzrokov ter razli\xc4\x8dnih razlogov. Razlogi za izbruh nemirov so lahko spontani, razse\xc5\xbenost nemirov pa se lahko hitro stopnjuje. Civilni nered se lahko pojavi prakti\xc4\x8dno povsod, kjer skupaj prebiva ve\xc4\x8dje \xc5\xa1tevilo ljudi. Mo\xc5\xbenost za civilne nemire pa je pove\xc4\x8dano na obmo\xc4\x8djih, kjer se pogosto zbirajo ve\xc4\x8dje skupine ljudi."'